1. Ibqaʼ ħabrek, poplu tiegħi, Xandar dwar is-​Saltna mur; Tibżax mill-​għadu għajjur. Lill-​ġwejdin għid illi żgur Lejn l-​art waddab lix-​Xitan, Biex kulħadd isib serħan. Għeżież tiegħi, tibżgħux minnhom, Bil-​ftaħir ma jagħmlu xejn. Lil-​leali jien inħobbhom Daqs il-​mimmi tal-​għajnejn. 2. Għalkemm hemm ħafna għedewwa Li b'theddid u bit-​tgħajjir, Bit-​tbissim u bil-​ftaħir, U bil-​qerq jieħdu pjaċir. Poplu tiegħi tant leali, La tibżgħux mir-​rabja tfur, Għaliex miegħi inħaddankom Sa ma r-​rebħa tagħna tkun. Għeżież tiegħi, tibżgħux minnhom, Bil-​ftaħir ma jagħmlu xejn. Lil-​leali jien inħobbhom Daqs il-​mimmi tal-​għajnejn. 3. La qatt taħsbu li ninsiekom; Jien għalikom tarka w sur. Għalkemm wieħed jistaʼ jmut, Il-​mewt lili ċċedi żgur. Tibżgħux jekk joqtlu lill-​ġisem Bla ma jistgħu joqtlu r-​ruħ. Sat-​tmiem ibqgħu ferm leali U l-​għan tagħkom żgur tilħquh! Għeżież tiegħi, tibżgħux minnhom, Bil-​ftaħir ma jagħmlu xejn. Lil-​leali jien inħobbhom Daqs il-​mimmi tal-​għajnejn. (Ara wkoll Dt. 32:10; Neħ. 4:14; Salm 59:1; 83:2, 3 .) Jiddispjaċina. Il-media player ma llowdjax. Iddawnlowdja Dan il-Vidjow
Tibżgħux minnhom!